
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 13 

10 Ιανουάριου 2015 


ΑΠΟΦΑΣΕΙ Σ 

Αριθ. 946 

Χορήγηση χαρτιού στα κόμματα και τους συνασπισμούς 
κομμάτων για την εκτύπωση των ψηφοδελτίων που 
θα χρησιμοποιηθούν στις βουλευτικές εκλογές της 
25ης Ιανουάριου 2015. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη τις διατάξεις: 

1. α) Των άρθρων 70 και 71 του Π.δ. 26/2012 «Κωδικο¬ 
ποίηση σ’ ενιαίο κείμενο των διατάξεων της νομοθεσίας 
για την εκλογή βουλευτών» (Α' 57). 

β) Του άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (Π.δ. 63/2005 
Α' 98). 

γ) Τις διατάξεις του ν.2362/1995 «Περί Δημοσίου Λογι¬ 
στικού, Ελέγχου των δαπανών του Κράτους και άλλες 
διατάξεις» (Α' 247), όπως έχει τροποποιηθεί και ισχύει. 

δ) Του Π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

ε) Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 

2. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού, τρέχοντος οικονομικού έτους, ύψους ενός 
εκατομμυρίου τετρακοσίων πενήντα δύο χιλιάδων τρι- 
ακοσίων πενήντα έξι ευρώ και τριάντα τριών λεπτών 
(1.452.356,33 €),συμπεριλαμβανομένου του Φ.Π.Α. 23%, η 
οποία θα αντιμετωπισθεί από τις πιστώσεις του προ¬ 
ϋπολογισμού του Υπουργείου Εσωτερικών, (του Ειδ. 
Φορέα 07-130 «ΕΚΛΟΓΕΣ» και ΚΑΕ 5261). 

3. Την υπ’ αριθ. Υ48/9.7.2012 απόφαση του Πρωθυπουρ¬ 
γού περί καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα (Β' 2105). 

4. Την υπ’ αριθ. 153/5.1.2015 απόφαση του ΥΠ.ΕΣ. περί 
έγκρισης δέσμευσης πίστωσης σε βάρος της πίστωσης 
του προϋπολογισμού εξόδων του Υπουργείου Εσωτε¬ 
ρικών, ειδικός φορέας 07-130, ΚΑΕ 5261 του έτους 2015 
και με αριθμό καταχώρησης στο βιβλίο εγκρίσεων και 
εντολών πληρωμής της ΥΔΕ του ΥΠ.ΕΣ. α/α 2134 (ΑΔΑ: 
ΨΑ9ΑΝ-4ΘΘ) (ΑΔΑΜ: 15ΡΕΟ002517316). 


5. Του Π.δ. 175/2014 /2014 «Διορισμός Υπουργού Εσω¬ 
τερικών», αποφασίζουμε: 

1. Η ποσότητα του χαρτιού για την κατασκευή ψηφο¬ 
δελτίων που χορηγείται στα κόμματα ή τους συνασπι¬ 
σμούς συνεργαζομένων κομμάτων για τη διενέργεια των 
βουλευτικών εκλογών της 25ης Ιανουάριου 2015 είναι 
ίση προς την απαιτούμενη ποσότητα για την κατασκευή 
ψηφοδελτίων σε αριθμό που να υπερβαίνει κατά είκοσι 
τοις εκατό (20%) τουλάχιστον τον αριθμό των εγγε¬ 
γραμμένων εκλογέων στους εκλογικούς καταλόγους 
του συνόλου των εκλογικών περιφερειών, σε κάθε μία 
των οποίων θα ανακηρυχθεί συνδυασμός του δικαιού¬ 
χου κόμματος ή συνασπισμού κομμάτων. 

2. Τα κόμματα και οι συνασπισμοί συνεργαζόμενων 
κομμάτων που καταρτίζουν συνδυασμούς υποψηφίων 
και δικαιούνται χαρτιού, σύμφωνα με τις διατάξεις της 
παρ. 1 του άρθρου 70 της νομοθεσίας για την εκλογή 
βουλευτών (Π.δ. 26/2012), δηλαδή τα κόμματα και οι συ¬ 
νασπισμοί συνεργαζομένων κομμάτων, των οποίων συν¬ 
δυασμοί υποψηφίων ανακηρύχτηκαν στο ένα τρίτο (1/3) 
τουλάχιστον των εκλογικών περιφερειών του κράτους, 
ζητούν τη χορήγηση αυτού από το Υπουργείο Εσωτε¬ 
ρικών, με αίτηση του αρχηγού ή των συναρχηγών ή της 
διευθύνουσας επιτροπής τους ή ειδικού αντιπροσώπου 
που διορίζεται αρμοδίως με έγγραφη δήλωση. 

Στην αίτηση, με την οποία ορίζεται και εξουσιοδοτεί¬ 
ται εκπρόσωπος για την παραλαβή του χαρτιού, επι¬ 
συνάπτεται υπεύθυνη δήλωση των αρμοδίων ως άνω 
για την υποβολή της αίτησης, με την οποία δηλώνονται 
υπεύθυνα οι εκλογικές περιφέρειες στις οποίες έχουν 
καταρτιστεί και θα υποβληθούν αρμοδίως για ανακή¬ 
ρυξη, συνδυασμοί του κόμματος ή του συνασπισμού 
κομμάτων. 

3. Σε περίπτωση που δεν ανακηρυχθούν συνδυασμοί 
υποψηφίων σε μερικές εκλογικές περιφέρειες απ’ αυ¬ 
τές που έχουν δηλωθεί, επιστρέφεται στο Υπουργείο 
Εσωτερικών, από το υπόχρεο κόμμα ή το συνασπισμό 
συνεργαζομένων κομμάτων, μέσα σε πέντε (5) ημέρες 
από την ανακήρυξη των συνδυασμών, η ποσότητα χαρ¬ 
τιού που αναλογεί στις εκλογικές αυτές περιφέρειες. 
Διαφορετικά, θα καταβάλλεται σε Δημόσια Οικονομι¬ 
κή Υπηρεσία (Δ.Ο.Υ.) ύστερα από έγγραφη εντολή του 
Υπουργείου Εσωτερικών, το αντίτιμο της αξίας του χαρ- 

χιού, το οποίο θα είναι ίσο προς την τιμή προμήθειας 
που επιτεύχθηκε από το Υπουργείο Εσωτερικών. 

4. Το χαρτί χορηγείται με απόδειξη βάσει εντολής του 
Υπουργείου Εσωτερικών, που καθορίζει το δικαιούχο 
κόμμα ή συνασπισμό συνεργαζόμενων κομμάτων, τα 
στοιχεία του εξουσιοδοτημένου εκπροσώπου αυτού, 
την ποσότητα που πρέπει να χορηγηθεί και τον τρόπο 
παράδοσής του. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΜΙΧΑΗΛ ΘΕΟΧΑΡΙΔΗΣ 

